मुस्कुराहट और आनन्द प्राकृतिक सौन्दर्य का अथाह सागर हैं। हास्य से जीवन में नई स्फूर्ति मिलती है तथा चेतना का विकास होता है। यह जीवन को उल्लास, उमंग से भर देता है तथा भविष्य के स्वर्णिम द्वार खोल देता है। मुस्कुराना अनेक रोगों की दवा है। कई ऐसे रोग विशेषतः मनोरोग तो केवल खिलखिलाहट, ठहाका लगाकर हँसने मात्र से दूर हो जाते हैं। हँसी एक ऐसी पोशाक है जो कहीं भी, किसी भी मौसम में धार्य है।